Sigeric av Canterbury

Sigeric den alvorlige (født ca. 950, død 28. oktober 994) var erkebiskop av Canterbury fra 990 til 994. Hans tilnavn «den alvorlige» eller muligens «den lærde», engelsk «The Serious», kan ha sin opprinnelse fra hans posisjon som lærer, eller er isteden avledet som en translitterasjon av hans navn til latin som Serio.

 Biografi 
Sigeric ble utdannet ved klosteret Glastonbury Abbey hvor han tok munkeløftet. Han ble valgt til abbed av klosteret St. Augustine's Abbey ved Canterbury og tjenestegjorde i årene 975 til 990Knowles, David; London, Vera C. M.; Brooke, Christopher (2001): The Heads of Religious Houses, England and Wales, 940-1216, Andre utgave, Cambridge: Cambridge University Press, sidene 35, 243. ISBN 0-521-80452-3., og ble viet av erkebiskop Dunstan til bispesetet Ramsbury og Sonning i 985 eller 986.Fryde, E. B.; Greenway, D. E.; Porter, S.; Roy, I. (1996): Handbook of British Chronology, Tredje reviderte utgave, Cambridge: Cambridge University Press, side 220. ISBN 0-521-56350-X. Han ble overført til bispesetet Canterbury i 990.Fryde, E. B.; Greenway, D. E.; Porter, S.; Roy, I. (1996). side 214. Det er mulig at han var en disippel av Dunstan.Knowles, David (1963): The Monastic Order in England: A History of Its Development from the Times of St Dunstan to the Fourth Lateran Council 940-1216. Andre utgave Cambridge: Cambridge University Press. Side 50. ISBN 0-521-05479-6

Sigeric gjorde en pilegrimsreise til Roma ved å følge den gamle antikke vegen Via Francigena for å motta sitt verdighetstegn pallium en gang rundt 990Ortenberg, Veronica (1999): «The Anglo-Saxon Church and the Papacy» i Lawrence, C. H. red.: The English Church and the Papacy in the Middle Ages Stroud, Sutton Publishing, opptrykk 1999. Side 49. ISBN 0-7509-1947-7, og samtidige opptegnelser av hans returreise er blitt bevart.Hindley, Geoffrey (2006): A Brief History of the Anglo-Saxons: The beginnings of the English nation, New York: Carroll & Graf Publishers. Sidene 294-295. ISBN 978-0-78671738-5 Tilbakereisen var på 80 etapper på rundt 20 kilometer daglig. Manuskriptet er oppbevart i (British Library, ms. Cotton Tiberius B.v., folios 34 et 35). Dette er den eldste bevarte beskrivelse av denne pilegrims- og handelsvei som sammenknyttet Nord-Europa med utgangspunkt i Canterbury med Roma. På grunnlag av nedtegnelsene er Via Francigena, som dermed er kjent i elder som er meget eldre enn dem som beskriver Jakobsveien, i moderne tid blitt utstyrt med veimarkører.

Det var Sigeric som rådet kong Ethelred «den rådville» til å betale løsepenger til kong Svein Tjugeskjegg som invaderte England i 991. Ethelred overga 10 000 pund med sølv til danskekongen som svarte med et midlertidig opphold med sin ødeleggende framferd, men han kom senere tilbake for å motta mer løsepenger. Sveins økende krav de påfølgende årene førte til den svekkende skatten kjent som danegeld, betalt av innbyggerne av Ethelreds områder.Brooks, Nicholas (1984): The Early History of the Church of Canterbury: Christ Church from 597 to 1066. London: Leicester University Press, side 282. ISBN 0-7185-0041-5.

I 994 betalte Sigeric selv løsepenger til danene for å beskytte Canterburykatedralen fra å bli brent nedHindley, Geoffrey (2006)Williams, Ann (2003): Æthelred the Unready: The Ill-Counselled King, London: Hambledon and London. Side 52 ISBN1-85285-382-4.

Mens Sigtric var abbed dedikerte en Ælfric en bok med oversatte hommiler (oppbyggende prekener) til ham.Knowles, David (1963): The Monastic Order in England: A History of Its Development from the Times of St Dunstan to the Fourth Lateran Council 940-1216, Andre utgave Cambridge:Cambridge University Press. Side 62. ISBN 0-521-05479-6 Han rådet også kong Ethelred til å grunnlegge klosteret Cholsey Abbey i Berkshire til ære for kong Edvard Martyren foruten å få Edvard minnet ved klosteret Shaftesbury Abbey.Mason, Emma (2004): «Sigeric (d. 994)» i Oxford Dictionary of National Biography, Oxford University Press.Williams, Ann (2003). Side 36.

Sigeric døde den 28. oktober 994 og ble gravlagt i Canterburykatedralen.Fryde, E. B.; Greenway et al (1996); Hindley, Geoffrey (2006) Hans testamente etterlot en verdifull samling med bøker som ble gitt til hans kirke ved Sonning.

 Referanser 

Kategori:Katolske erkebiskoper av Canterbury
Kategori:Fødsler i 950-årene
Kategori:Dødsfall i 994